लघुकथा की संक्षिप्त–सी परिभाषा देनी हो तो इसमें इसके नाम वाले दो तत्त्व लघु तथा कथा अवश्य ही होने चाहिए। इस संग्रह की लगभग सभी रचनाएँ लघुकथा विधा की इस संक्षिप्त परिभाषा पर एकदम खरी उतरती हैं। सुरेन्द्र मंथन ने इस विधा में लघुता के महत्त्व को बखूबी एवं सही परिप्रेक्ष्य में समझा है। उन्हें पता है कि लघुता का अर्थ कदापि एक–दो पंक्तियों वाली रचना नहीं है। उन्होंने रचनाओं में सपाटबयानी से बचने का भरसक प्रयास है।